Mark Cavendish var en glad sprinter efter sin fjerde etapesejr i Tour de France, men da han mødte TV 2’s reporter Rasmus Staghøj blev han skuffet.

Sprinterkongen fra Storbritannien Mark Cavendish kunne efter 14. etape fejre sin i alt 30. etapesejr i Tour de France-sammenhæng. Han nærmer sig nu legenden Eddy Merckx’ rekord på 34. sejre.

Se Tour de France på TV 2 PLAY

Briten var helt naturligt en glad mand, da han mødte TV 2 SPORT’s reporter, men han blev skuffet, da han så Rasmus Staghøjs skjorte.

- Ved du, hvad jeg er sur over?, udbrød Cavendish midt i en sætning og fortsatte:

- Du har en almindelig skjorte på.

Rasmus Staghøj har gennem hele Touren fået masser af ros og opmærksomhed fra supersprinteren på grund af hans blomstrede skjorter. Men på 14. etape havde Staghøj en hvid klassisk skjorte på til stor skuffelse for Cavendish

- Du vidste det ville blive en sprinteretape, og så tager du en normal skjorte på, sagde Cavendish.

- Jeg troede, at Greipel ville vinde, så jeg tog en hvid skjorte på, svarede Staghøj.

Og den kommentar var for meget for den 30. dobbelte etapevinder.

- Tag ham af skærmen. TV 2 tag ham af skærmen, lød det fra Mark Cavendish.